|  |
| --- |
| Description: Srbija-Grb_wp_1024 |
| Република Србија   |  | | --- | | МИНИСТАРСТВО ТРГОВИНЕ, | | ТУРИЗМА И ТЕЛЕКОМУНИКАЦИЈА |   Број: 404-02-34/2020-02/6  13.03.2020. године  Немањина 22-26  Београд |

**Одговор 2 на захтев за: додатне информације или појашњења у вези са припремањем понуде**

У складу са чланом 63. став 3. Закона о јавним набавкама („Службени гласник

РС” број 24/12, 14/15 и 68/15) достављамо Вам Одговор број 2 на захтев за додатним информацијама или појашњењима у вези са припремањем понуде у поступку јавне набавке мале вредности – **Превоз делегација за потребе Министарства** ЈНМВ- 9/2020.

ПИТАЊЕ БРОЈ 2:

заинтересовани смо за учешће у јавној набавци број ЈНМВ 9/2020.

Увидом документацију смо уочили неправилности у делу техничке документације где се трже возила и саобраћајне дозволе за возила:

1.      путнички комби (од минимум 8 седишта)

2.      минибус (од 16 до 30 седишта)

3.      миниван (6 седишта)

4.      Возило више класе (4+1 седипте, S и E класа).

**ПРАВИЛНИК О ПОДЕЛИ МОТОРНИХ И ПРИКЉУЧНИХ ВОЗИЛА И ТЕХНИЧКИМ УСЛОВИМА ЗА ВОЗИЛА У САОБРАЋАЈУ НА ПУТЕВИМА**

("Сл. гласник РС", бр. 40/2012, 102/2012, 19/2013, 41/2013, 102/2014, 41/2015, 78/2015, 111/2015, 14/2016, 108/2016, 7/2017 - испр., 63/2017, 45/2018, 70/2018, 95/2018, 104/2018 и 93/2019)   дефинише  поделу возила  по следећем критеријуму:

Врста М1 - путничко возило јесте возило врсте М које има највише девет седишта укључујући и седиште завозача  
Врста М2 - лаки аутобус јесте возило врсте М са више од девет седишта укључујући и седиште за возача чија највећа дозвољена маса не прелази 5 т и која могу имати места за стајање  
Врста М3 - тешки аутобус јесте возило врсте М са више од девет седишта укључујући и седиште за возача чија највећа дозвољена маса прелази 5 т и која могу имати места за стајање

Из овога произилази да возила која су наведена у тендерској документацији са "префиксом миниван,виша класа, С класа и Е класа" нису у складу са категотризацијом.  Молим Вас да се  промени врста возила у тендерској  документацији.

Молимо Вас да се део тендерске документације  измени у складу са горе наведеним како би документација била усклађена са свим законима и прописима и како би се избегла могућност давања приоритета одређеним правним субјектима.

ОДГОВОР БРОЈ 2:

По захтеву потенцијалног Понуђача, Наручилац је ускладио наведене захтеве, изменом и допуном (на странама 28, 29. и 37.) конкурсне документације и продужио рок за подношење понуда.

КОМИСИЈА НАРУЧИОЦА